Turkiyada terrorchilarning mashg‘ulot lagerlariga rahbarlik qilgan IShID jangarisi qo‘lga olindi, deb xabar berdi Turkiya ichki ishlar vazirligi bayonotiga iqtibos keltirgan holda Anadolu axborot agentligi. Ma’lum qilinishicha, mamlakat bo‘ylab o‘tkazilgan aksilterrorchilik amaliyotida xavfsizlik kuchlari IShIDga aloqador bo‘lgan 7 gumonlanuvchini hibsga oldi. Ular orasida IShIDning yuqori lavozimli jangarisi bo‘lib, u terrorchilik guruhining har yili taxminan 1500-2000 kishi o‘rgatilgan o‘quv lagerlariga mas’ul bo‘lgan. Shuningdek, hibsga olingan 7 kishidan 2 nafari avval qurol va uskunalar yetkazib berish bilan shug‘ullangan, guruhga moddiy-texnik yordam ko‘rsatgan va xorijiy fuqarolarni jangovar harakatlar hududlariga jo‘natgan.